**Baze de Date**

**Informatică - Anul 1**

# **Modalitatea de notare – semestrul 2, 2023-2024**

Nota la materia Baze de date = **1 pc oficiu** + *N1\_proiect* + *N2\_proiect* + *Nactivitate\_curs* + *Nactivitate\_laborator*, unde

* *N1\_proiect* = **maximum 4 puncte**, obținute din rezolvarea corectă a cerințelor 1-13 ale proiectului, indiferent de complexitate, și răspunsurile din cadrul examinării din sesiune;
* *N2\_proiect* = **maximum 2 puncte**, obținute din standardele de complexitate ale proiectului și răspunsurile din cadrul examinării din sesiune;
* *Nactivitate\_curs* = **maximum 2 punct**, obținute din activitatea la curs (prezență activă, rezolvări teme)
* *Nactivitate\_laborator* = **maximum 1 punct**, obținute din activitatea la laborator (prezență activă).

# **Standarde**

## **1.1 Pentru nota 5**

1. **Îndeplinirea condițiilor din Regulamentul de etică și profesionalism al facultății în realizarea proiectului.**
2. **Proiectul va conține rezolvarea integrală a punctelor 1-13 din fișierul cu cerințele proiectului (=> 1 punct oficiu + *N1\_proiect* = 5).**

**Observații:**

* Îndeplinirea ambelor criterii de mai sus este **condiție obligatorie** pentru intrarea în examen.
* Neîndeplinirea criteriului 1 constituie **incident** ce trebuie raportat conducerii facultății și dezbătut în cadrul Consiliului. În acest caz, nota obținută va fi **1 (unu).**
* Dacă nu este îndeplinit criteriul 2, atunci proiectul este neeligibil și **implică restanță** în acest semestru.
* Îndeplinirea criteriilor 1 și 2 nu implică promovarea examenului, aceasta fiind decisă în urma susținerii examinării în sesiune.
* Examinarea din sesiune va urmări capacitatea de a prezenta și explica ceea ce ați lucrat, nivelul de cunoaștere a noțiunilor aplicate, capacitatea de a răspunde altor cerințe ce vor fi formulate pe modelul de date din proiect, la nivelul de dificultate corespunzător promovării.
* Nu se acordă punctaj pentru complexitate la proiect (*N2\_proiect* = 0) dacă sunt rezolvate doar cerințele 1-13.

## **1.2 Pentru nota > 5**

1. Îndeplinirea obligatorie a standardului pentru nota 5.

**Doar dacă standardul pentru nota 5 este îndeplinit, atunci:**

1. Se vor putea rezolva suplimentar punctele 14-17 din cerințele proiectului (acestea contribuie la obținerea punctajului pentru complexitate). Cerințele 14-17 se pot personaliza în funcție de tematica și complexitatea proiectului realizat.
2. Se poate obține maximum 1 punct din activitatea de laborator (0 <= *Nactivitate\_laborator* <= 1).
3. Se poate obține maximum 2 puncte din activitatea de curs (0 <= *Nactivitate\_curs* <= 2).
4. Se pot obține maximum 2 puncte în funcție de complexitatea proiectului și răspunsurile date la examinarea din cadrul sesiunii (0 <= *N2\_proiect* <= 2).

**Observații:**

* Neîndeplinirea standardului pentru nota 5 implică restanță în acest semestru.
* Complexitatea rezolvării cerințelor 1-13 este luată în considerare doar dacă sunt abordate și cerințele 14-17 (cel puțin una).
* Punctajul maxim la proiect este condiționat de complexitatea tratării tuturor cerințelor.
* Nota finală va fi decisă în urma examinării din sesiune.
* Examinarea din sesiune va include și cerințe cu un nivel de dificultate corespunzător complexității proiectului. Proba va consta și într-o examinare suplimentară.

# **Date importante: Termene limită, parcurs, date examene**

1. **Termenul limită** pentru trimiterea temei de proiect este **30 aprilie 2024, ora 23:59**

**Anunțarea temei proiectului** este obligatorie pentru a intra în examenul din sesiune. Necompletarea formularului implică **absență** la examenul din sesiune.

1. **Termenul limită** pentru trimiterea proiectului cu structura din fișierul cu cerințe: **31 mai 2024, ora 23:59**

**Observații:**

* Pentru trimiterea temei de proiect și încărcarea proiectului vor fi deschise formulare ale căror adrese se află în fișierul ***date\_importante.txt***.
* Niciunul dintre termenele limită nu va fi prelungit.

1. **Proiectul va fi validat** în cadrul orelor de laborator din ultima săptămână a semestrului **(3 iunie -7 iunie 2024)**.

Validarea include:

* Verificarea integralității proiectului trimis;
* Asigurarea că tot codul proiectului rulează;
* Explicații asupra proiectului și cerințe suplimentare pe marginea rezolvărilor din proiect.

**Validarea proiectului** este obligatorie. Încărcarea proiectului și neprezentarea la validarea de la laborator implică **absență**.

1. Proiectele **neeligibile** (vezi criteriile 1-2 din secțiunea 1.1) sau **nevalidate** în cadrul etapei anterioare nu vor intra în examen, studentul având **restanță** în acest semestru.
2. **Prezentarea proiectului** este obligatorie și va avea loc la data examenului planificat în **sesiune**. Prezentarea proiectului la laborator și neprezentarea la examen implică **restanță**.
3. **Date examene, termene de încărcare și link-uri de încărcare**: a se consulta fișierul ***date\_importante.txt*** de pe Teams. Sunteți rugați să țineți seama de datele respective în stabilirea altor examene sau activități.

**Observație**: La momentul începerii semestrului, datele specificate pentru examene și restanțe sunt estimative, putând fi modificate în funcție de unele constrângeri ce nu pot fi prevăzute din timp. Termenele limită sunt fixe și nu vor mai fi modificate.

# **Condiții pentru promovare**

* Obținerea notei 5, conform condițiilor de la standardul pentru această notă.
* Respectarea condițiilor de etică și profesionalism ale facultății pentru întreaga activitate, inclusiv rezolvările trimise la curs și laborator. Acestea trebuie să fie **originale**, reprezentând rezultatul muncii studentului.

# **Restanță / reexaminare/ mărire de notă**

* Se aplică aceeași modalitate de notare, cu modificarea datelor pentru încărcarea proiectului și examinare (cf ***date\_importante.txt***).
* Nu mai este necesară completarea formularului pentru anunțarea temei de proiect.
* Validarea proiectului se va face în ziua restanței sau anterior sesiunii de restanțe. Data validării va fi stabilită și anunțată cu cel mult 10 zile înainte.
* Se păstrează punctele pentru activitate obținute pe parcursul semestrului.

# **Cum se obține punctajul la laborator?**

* *Nactivitate\_laborator* = maximum 1 punct.
* Punctajul pentru activitatea la laborator se obține:
  + pe baza prezenței active la laborator (a răspunsurilor corecte date în cadrul laboratorului și a rezolvărilor de probleme propuse în timpul laboratorului)
  + pe baza rezolvărilor de teme de laborator
* Punctajul obținut pe teme va fi luat în considerare doar dacă există și **prezență activă**.
* Punctajul se adaugă la nota obținută la proiect doar dacă aceasta, incluzând punctul din oficiu, este >= 5.
* Punctajul suplimentar (care implică depășirea a 1 punct la laborator, dar nu cu mai mult de 1 punct) se adaugă la nota finală doar dacă sunt îndeplinite standardele de promovare, și dacă punctajul total nu depășește nota maximă 10.

**Observații:** Punctajul la laborator va fi comunicat la examen.

# **Cum se obține punctajul pentru activitatea la curs?**

* *Nactivitate\_curs* = maximum 2 punct.
* Punctajul pentru activitatea la curs poate fi obținut:
  + pe baza prezenței active la curs (a răspunsurilor corecte date la curs, a rezolvărilor de probleme propuse în timpul cursului)
  + pe baza rezolvărilor de teme propuse la curs
* Punctajul obținut pe teme va fi luat în considerare doar dacă există și **prezență activă**.
* Punctajul se adaugă la nota obținută la proiect doar dacă aceasta, incluzând punctul din oficiu, este >= 5.
* Punctajul suplimentar (care implică depășirea a 1 punct la laborator, dar nu cu mai mult de 1 punct) se adaugă la nota finală doar dacă sunt îndeplinite standardele de promovare, și dacă punctajul total nu depășește nota maximă 10.

**Observații:** Punctajul acumulat pentru activitatea la curs va fi comunicat la examen.